ai4bharat/Pralekha huggingface dataset:
کارپوریٹ امور کی وزارتت
ایس ایف آئی او نے جگت ایگرو کموڈٹیز پرائیویٹ لمیٹیڈکے معاملے کی جانچ کے سلسلے میں ستیش کمار پاوا، سورو اگروال، سوہاس ایس پرانجپے کو گرفتار کیا ہے
سنگین دھوکہ دہی کے معاملے کی جانچ کرنے والا دفتر  نے جگت ایگرو کموڈٹیز پرائیویٹ لمیٹیڈ کے معاملے کی جانچ کے سلسلے میں پرموٹر اور شیئر ہولڈر ستیش کمار پاوا، سورواگروال، پرموٹر کا بیٹا اور سوہاس ایس پرانجپے، قانونی آڈیٹر کو گرفتار کیا ہے۔ یہ گرفتاریاں ایس ایف آئی او کے ذریعہ جگت ایگرو کموڈٹیز پرائیویٹ لمیٹیڈ کے معاملے کی جانچ کے حصے کے طورپر عمل میں آئی ہیں۔
قومی کمپنی لا ٹریبونل کے ذریعہ منظور کئے گئے احکامات کی بنیاد پر کارپوریٹ امور کی وزارت نے جانچ کی ذمہ داری ایس ایف آئی او کو سونپی تھی۔
ایس ایف آئی او نے ان کے پاس سے ملے سازوسامان کی بنیاد پر کمپنیز ایکٹ، 2013 کی دفعہ 212  کے تحت ملے اختیارات کا استعمال کرتے ہوئے یہ گرفتاریاں کی ہیں، جن سے یہ انکشاف ہوا ہے کہ یہ افراد کمپنیز ایکٹ 2013 کی دفعہ 447 کے تحت سنگین کارپوریٹ دھوکہ دہی میں ملوث ہونے کے ملزم ہیں۔ انہوں نے اپنے اسٹاک کی موجودہ صورتحال کو بڑھا چڑھا کرکے 3 سال کی مدت میں مالیاتی لین دین کو غلط طریقے سے پیش کیا اور غلط طریقے سے مالی لین دین کی بنیاد پر قرض لینے کے لئے بینکوں کو قائل کیا۔ کمپنی نے سرکاری بینکوں یعنی ایس بی او پی اور پی این بی سے رقم ادھار لی اور مختلف چینلوں کے ذریعہ اس رقم کو کہیں دوسری جگہ بھیج دیا یا اس رقم کو غبن کرلیا۔
انہیں دلی میں مجاز دائرہ اختیار کی عدالت کے سامنے پیش کیاگیا اور خصوصی عدالت ، ممبئی کے سامنے انہیں پیش کرنے کے لئے ٹرانزٹ ریمانڈ کے آرڈرس کی اپیل کی گئی ۔
ایڈیشنل سیشن جج، ممبئی نےتمام تینوں ملزموں کو یکم مارچ 2022 تک ایس ایف آئی او کی حراست میں بھیجنے کا حکم دیا۔
معاملے کی مزید تحقیقات فی الحال جاری ہے۔
سٹرک ٹرانسپورٹ اور شاہراہوں کی وزارت
جناب نتن گڈکری نے کہا کہ سڑک حادثات کو کم کرنےکے لئے سڑک تیار کئے جانے کے تمام مرحلوں پر تحفظ سے متعلق آڈٹ کو لازمی قرار دیا گیا ہے
نئی دہلی، 5 جولائی 2021، سڑک ٹرانسپورٹ اور شاہراہوں اور ایم ایس ایم ای کے وزیر جناب نتن گڈکری نے کہا ہے کہ سڑک حادثات کو کم کرنےکے لئے سڑک تیار کئے جانے کے تمام مرحلوں پر تحفظ سے متعلق آڈٹ کو لازمی قرار دیا گیا ہے۔ وہیکل کریش سیفٹی سے متعلق ورچوئل سمپوزیم کا افتتاح کرتے ہوئے انہوں نے کہا کہ بھارت اور دیگر ترقی پذیر ممالک میں سڑک حادثات کی شرح بہت زیادہ اور ہر سال تقریباً 1.5 لاکھ لوگ ہلاک ہو جاتے ہیں۔ یہ تعداد کووڈ سے ہونے والی اموات سے بھی زیادہ ہے۔ وزیر مو صوف نے کہا کہ ان کا ویژن یہ ہے کہ وہ سڑک حادثات میں ہونے والی اموات کو 50 فیصد تک کم کر دیں اور سال 2030 تک صفر حادثات اور اموات کے نشانے کو حاصل کر لیں۔ جناب گڈکری نے کہا کہ تقریباً 60 فیصد اموات دو پہیا گاڑیوں کے سواروں کی ہوتی ہیں۔ انہوں نے کہا کہ موٹرسائیکل ٹریفک کا تحفظ اور سیفٹی وقت کی ضرورت ہے۔ انہوں نے کہا کہ دنیا میں وہیکل ٹیکنالوجی نے بہت ترقی کی ہے اور سڑک انجنیئرنگ کے اقدامات سے حادثے کی صورت میں موت کا سبب بننے والے گاڑیوں کے خطرناک ٹکراؤ کے امکانات کم ہوئے ہیں۔ وزیر موصوف نے ڈرائیوروں کی تربیت اور جدید تربیتی انسٹی ٹیوٹ اور مراکز قائم کئے جانے کی اہمیت پر زور دیا۔
جناب گڈکری نے کہا کہ اچھی سڑکیں تیار کرنا اور سڑک کے بنیادی ڈھانچے کو بہتر بنانا ان کی اخلاقی ذمہ داری ہے۔ انہوں نے کہا کہ ہمارے مقصد کے حصول کے لئے اور بیداری پھیلانے کے لئے تمام متعلقین کےدرمیان تعاون، ترسیل اور تال میل ضروری ہے۔
Full event link https://youtu.be/OEkRhMItvsM
۔۔۔۔۔۔۔۔۔۔۔
ش ح۔ا گ۔ن ا۔
U-6216
(Visitor Counter : 205
وزیراعظم کا دفتر
وزیر اعظم نے راج ماتا وجئے راجے سندھیا کو ان کے یوم پیدائش پر خراج عقیدت پیش کیا
وزیر اعظم جناب نریندر مودی نے راج ماتا وجئے راجے سندھیا کو ان کے یوم پیدائش پر خراج عقیدت پیش کیا ہے۔ جناب مودی نے کہا ہے کہ وہ ہمت اور دور اندیشی کی علامت تھیں۔
ایک ٹویٹ میں، وزیر اعظم نے کہا؛
‘‘راج ماتا وجئے راجے سندھیا جی کو ان کے یوم پیدائش پر خراج عقیدت۔ وہ ہمت اور دور اندیشی کی علامت تھیں۔ انہوں نے اپنی زندگی دوسروں کی خدمت کے لیے وقف کر دی تھی۔ ان کی شاندار شخصیت کے بارے میں پچھلے # من کی بات پروگراموں میں سے ایک کے دوران میں نے جو کچھ کہا تھا اسے شیئر کرتاہوں ۔’’
بندرگاہوں، جہاز رانی اور آبی راستوں کی وزارت
جنوب مغربی بھارتی پانی میں راستوں کے علیحدہ نظام کا نفاذ تاجر اور ماہی گیری جہاز علیحدہ علیحدہ راستوں سے گزریں گے
یہ فیصلہ، ہندوستانی سمندر میں جہازرانی کی آسانی کو یقینی بنانے کےلئے ہمارے عزائم کی غمازی کرتا ہے: جناب من سکھ مانڈویا
نئی دلی، 20جولائی، جہاز رانی کی وزارت نے دیرینہ مطالبات کو پورا کرتے ہوئے، جہاز رانی کی حفاظت اور اہلیت کو مدنظر رکھتے ہوئے، ملک کے جنوب مغربی سمندری علاقے میں تجارتی جہازوں اور ماہی گیری کے لئے استعمال ہونے کئے جانے والےجہازوں کے چلانے کے راستوں کو الگ کردیا ہے۔
ہندوستان کے جنوب مغربی ساحل کے ارد گرد بحیرہ عرب کا آبی خطہ ایک مصروف سمندری راستہ ہے،جہاں سے بڑی تعداد میں تجارتی جہاز گزرتے ہیں۔ اس کے ساتھ ہی، یہاں سے بڑی تعداد میں ماہی گیری کے جہاز بھی گزرتے ہیں،جس سے کبھی کبھی ان کے مابین حادثات ہو جاتے ہیں اور اس کے نتیجے میں املاک اور ماحولیاتی آلودگی دونوں کو نقصان پہنچتا ہے اور بہت سارے واقعات کے نتیجے میں جانی اتلاف بھی ہوئی ہے۔
جہاز رانی کے مرکزی وزیر مملکت ، جناب من سکھ مانڈویہ نے کہا ہے کہ جہازوں کے آپریشنل راستوں میں تبدیلی کرنے کا فیصلہ، ہندوستانی سمندر میں جہاز رانی کو محفوظ اور آسان بنانے کے حکومت کے عزم کی عکاسی کرتا ہے۔ انہوں نے کہا کہ ‘‘یہ فیصلہ ٹکرانے جیسے واقعات سے بچنے،سمندر میں زندگی کو محفوظ رکھنے کے ساتھ ساتھ، سمندری ٹریفک کو آسان بنانے اور سمندری ماحولیات کے تحفظ کی سمت میں بہتری کو یقینی بنائے گا’’۔یہ جہاز رانی ڈائریکٹوریٹ کی جانب سے اٹھایا گیا ایک بہت ہی مثبت قدم ہے، جو خطے میں جہازوں کی آمدورفت کو مؤثر انداز میں کنٹرول کرے گا۔
بھارتی سمندری خطے کے جنوب-مغربی آبی گزرگاہ میں روٹنگ نظام کو نافذ کیا جاناجہاز رانی کے ڈائریکٹر جنرل کے 2020 کے ایم ایس نوٹس نمبر 11 کے توسط سے مطلع کیا گیاہے۔ نئی آبی گزرگاہ یکم اگست 2020 سےعمل میں آ جائے گی۔
وزارت خزانہ
سات ہزار آٹھ سو چھیانوے  کروڑروپے کے ایک بڑے ریکٹ کا پردہ فاش کیا گیا جس میں 23فرضی کمپنیوں کا نیٹ ور ک ملوث تھا
دو ملزمین کو گرفتار کیا گیااور 14دن کی عدالتی حراست میں بھیجا گیا
نئیدہلی 03مارچ 2020۔دلی کے مغربی کمشنریٹ کے تحت ٹیکس چوری کی روک تھام کرنے والے مرکزی ٹیکس کے ونگ کے افسران نے 7896کروڑروپے کے فرضی بلوں کے ایک ریکٹ کا پردہ فاش کیا ہے، جس میں 1709 کروڑروپے کے جعل سازی سے حاصل کئے گئے قرضوں کا پتہ چلا ہے ۔ یہ قرضے 23 فرضی کمپنیوں کے ایک نیٹ ورک نے حاصل کئے تھے ۔ان کمپنیوں نے فرضی طور پر اشیا خرید یں اور اور جعلی بل بنائے ۔ اس سلسلے میں 29فروری 2020 کو دو افراد کو گرفتار کیا گیا۔ یہ ملزمین کئی فرضی کمپنیاں بناکر ٹیکس چوری کررہے تھے۔ ان ملزمین نے بینک لین دین کو قرض حاصل کرنے کے لئے استعمال کیا ۔ ان فرضی کمپنیوں کو خریداروں نے فرضی بل دئے اور اشیا کو خریدے بغیر قرض حاصل کرلئے۔ان لوگوں کو ان کے موبائل فون ، کمپیوٹر اور غیر قانونی دستاویز کے ذریعہ پکڑا گیا ۔ ان افراد نے سی جی ایس ٹی قانون 2017 کی دفعہ 132  اور دفعہ 132   کے تحت جرائم کا ارتکاب کیا ہے ۔ یہ قانونی کارروائی کئے جانے کے لائق ہیں اور غیر ضمانتی جرائم ہیں۔ ان لوگوں کو دلی کے پٹیالہ ہاؤس کورٹ کے چیف میٹرو پولیٹن مجسٹریٹ نے 14دن کی عدالتی حراست میں بھیج دیا ہے ۔اس سلسلے میں مزید تحقیقات جاری ہے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ن ا۔رم
U-993
(Visitor Counter : 77
وزارت اطلاعات ونشریات
مرکزی وزیرانوراگ سنگھ ٹھاکر نے افّی -53میں اپنی نوعیت کی اولین فلم ٹیکنالوجی کی نمائش کا افتتاح کیا
سرکردہ مینوفیکچررس نے عصری فلمسازی کے لئے اپنے جدید ترین آلات اورسازوسامان کی نمائش کی
اطلاعات ونشریات اورنوجوانوں کے اموراورکھیل کود کے محکموں کے مرکزی وزیرجناب انوراگ سنگھ ٹھاکر نے آج 21نومبر 2022کو گوامیں بھارت کے بین الاقوامی فلمی میلے ، افّی -2022میں فلم ٹیکنالوجی نمائش کا افتتاح کیا۔ جس میں فلم آرٹ /سنیما اور جمالیات سے متعلق ٹیکنالوجی اورمختلف النوع آلات اورسازوسامان کی نمائش کی جارہی ہے ۔ اس نمائش کا افتتاح کرنے کے بعد ، وزیرموصوف مختلف اسٹالس دیکھنے گئے اورافّی میں منعقدہ اس اپنی نوعیت کی اولین نمائش میں پیش کئے گئے جدیدترین آلات وسازوسامان اورٹیکنالوجیز کا مشاہدہ کیا۔
آج گوامیں فلم ٹیکنالوجی نمائش میں مرکزی وزیرانوراگ سنگھ ٹھاکر کے دورے کی جھلکیاں
بھارت کے 53ویں بین الاقوامی فلمی میلے ۔افّی میں منعقدہ فلم ٹیکنالوجی کی نمائش میں فلم آرٹ /سنیما اورجمالیات سے متعلق ٹیکنالوجی اور مختلف النوع آلات اورسازوسامان کی نمائش کی جارہی ہے ۔ نمائش دیکھنے والے فلم شائقین فلم آرٹ اورجمالیات کے ضمن میں باہم روابط کا مشاہدہ کررہے ہیں اورفلمساز ی سے متعلق یہ اجزاء کس طرح آپس میں مل کر ، ناظرین کے تجربات میں اضافہ کررہے ہیں ۔
ایف ٹی آئی آئی کے ڈائریکٹر سندیپ شہارے نے کہا ‘‘ فلم ٹیکنالوجی سے متعلق نمائش کایہ پہلاایڈیشن ، فلم فیسٹول کے حصے کے طورپر فلمسازی کے شعبے میں بہترین ٹیکنالوجیز پیش کررہاہے ۔ فلم طلباء اورپیشہ افراد کے لئے یہ ایک سنہری موقع ہے کہ وہ فلم مارکیٹ کے بارے میں خود کو اپ ڈیٹ کریں اور نمائش کے لئے پیش جدید ترین ٹیکنالوجیز کے بارے میں اپنے علم میں اضافہ کریں ۔
پناجی میں کلااکیڈمی سے متصل ڈی بی روڈ کے فبٹال گراؤنڈ میں اس نمائش کا اہتمام کیاگیاہے ۔ یہ نمائش 21نومبر سے 27نومبر 2022کے دوران دن میں 11بجلے سے شام 7بجے تک عوام کے لئے کھلی رہے گی۔
اس نمائش میں سونی ، کینن، زیئس ، ریڈ ، لائیکا، ایٹلس ، ڈی زید او، ایپوچرلائٹس ، ہنسا سائنس ایکوپمنٹ جیسے سنیما کے آلات اور سازوسامان تیارکرنے والے سرکردہ مینوفیکچررس کے ساتھ ساتھ دیگراہم ادارے بھی اپنی مصنوعات کی نمائش کررہے ہیں ۔ وہ اپنے ان جدیدترین آلات اورسازوسامان کی نمائش کررہے ہیں جنھیں فلمی صنعت کے ماہرین دورحاضرکے اورعصری سنیما کی فلسمازی میں استعمال کرتے ہیں ۔
اس نمائش میں کیمروں ، لینسز،لائٹس ، گرپس ، رنگوں کی درجہ بندی کرنے والے سافٹ ویئر اینی میشن ، سی ایف ایکس ، آرآر، وی آر، آدیومانیٹرس ، بروقت ڈبنگ ، صوتیات وسمعیات فلمی مواد کو محفوظ رکھنے اور ریسٹوریشن وغیرہ تیارکرنے والے سبھی مینوفیکچررس کی مصنوعات کو پیش کیاگاہے ۔ 7000 مربع میل سے زیادہ علاقے میں پھیلے نمائشی اسٹالس کے علاوہ ، نمائش کی جگہ میں بحث ومباحثہ ، تبادلہ خیال کے مختلف سیشنز کے لئے مقامات بھی محفوظ کئے گئے ہیں ۔
زراعت اور کاشتکاروں کی فلاح و بہبود کی وزارت
کابینہ نے 23-2022 سیزن کیلئے خام جوٹ کی کم از کم امدادی قیمت کی منظوری دی
نئی دہلی:22؍مارچ2022:وزیراعظم جناب نریندر مودی کی صدارت میں اقتصادی اُمور سے متعلق کابینہ کمیٹی نےآج 23-2022 سیزن کیلئے خام جوٹ کی کم از کم امدادی قیمت  کی منظوری دے دی ہے۔
23-2022 سیزن کیلئے خام جوٹ  کی کم از کم امدادی قیمت  4750 روپئے فی کوئنٹل مقرر کی گئی ہے جو پچھلے سال کے مقابلے 250 روپئے زیادہ ہے۔ یہ پورے بھارت میں پیداوار کی اوسط لاگت کے دوران 60.53 فیصد کے ویٹیج کو یقینی بنائے گی۔ 23-2022 سیزن کیلئے خام جوٹ کی اعلان شدہ ایم ایس پی بجٹ 19-2018 میں حکومت کے ذریعے اعلان کردہ پیداوار کی پورے بھارت میں ویٹیج اوسط لاگت کے کم سے کم 1.5 گنا کی سطح پر ایم ایس پی طے کرنے کے اصول کے مطابق ہے۔
یہ کم از کم 50فیصد منافع کے طور پر یقینی بناتا ہے۔ یہ جوٹ پیداکرنے والے کسانوں کو بہتر معاوضے کے فوائد کو یقینی بنانے اور معیاری جوٹ کے ریشے کو فروغ دینے کیلئے اہم اور ترقی پسند اقدامات میں سے ایک ہے۔
بھارتی جوٹ نگم  امدادی قیمت کو لیکر مرکزی حکومت کی نوڈل ایجنسی کے طور پر اپنا کام جاری رکھے گا اور اس طرح کے آپریشن میں کسی قسم کا نقصان ہونے پر مرکزی حکومت کے ذریعے مکمل طور پر اس کا بدلہ دیا جائیگا۔
ارضیاتی سائنس کی وزارت
زلزلے کی پیشگی وارننگ کا نظام
نئی دہلی، 3 اپریل2021
ملک میں زلزلوں کی درج شدہ تاریخ کو دیکھتے ہوئے ہندوستان زمین کا 59 فیصد حصہ مختلف شدت کے زلزلوں سے مخدوش ہے۔ ملک میں زمینی سرگرمیوں کے اعتبار سے خطوں کی درجہ بندی کے نقشے کو دیکھیں تو پورا علاقہ چار زمینی سرگرمی کے خطوں میں منقسم ہے۔ زون پانچ زلزلوں کے اعتبار سے سب سے زیادہ مخدوش خطہ ہے، جبکہ زون دو سب سے کم زمینی سرگرمی والا علاقہ ہے۔ اٹھارہ فیصد علاقہ زون چار میں، 30 فیصد زون 3 میں اور باقی علاقہ زون دو میں آتا ہے۔
سب سے زیادہ خطرے والے زون پانچ کے تحت آنے والے شہر، ریاست، چوٹی کے اعتبار سے درج ذیل ہیں۔
ریاست: شہر
انڈومان اور نکوبار: تمام شہر
بہار: ارریہ، سیتامڑھی، دربھنگہ، مدھوبنی، موتیہاری، سہرسہ، کشن گنج، مادھے پورہ، سہرسہ، سپول
گجرات: بھج
ہماچل پردیش: ہمیر پور، دھرمشالہ، چمبا، منڈی، کلو
جموں اور کشمیر: سرینگر
شمال مشرقی ریاستیں: تریپورہ، اروناچل پردیش، آسام، میگھالیہ، منی پور، میزورم اور ناگالینڈ کے تمام شہر۔
اتراکھنڈ: پتھورا گڑھ، چمولی، ردر پریاگ، بیگسوار، الموڑہ
مغربی بنگال: کوچ بہار۔
این ڈی ایم اے ہر سال وقتاً فوقتاً پرنٹ، الیکٹرانک اور سوشل میڈیا کے ذریعے زلزلے کے بارے میں بیداری مہم چلاتا ہے، جن میں عمارات کو زلزلے کا متحمل بنانے جیسی احتیاطی تدابیر شامل ہیں۔جان ومال ضائع ہونے کی روک تھام کے لئے بیورو آف انڈین اسٹینڈرڈ  بلڈنگ میٹریل اینڈ ٹکنالوجی پروموشن کونسل  اور ہاؤسنگ اینڈ اربن ڈیولپمنٹ کارپوریشن  وغیرہ کے ذریعے رہنما خطوط جاری کئے جاتے ہیں۔زلزلے کے خطرے والے علاقوں میں عمارتوں کی تعمیرات میں ان احتیاطی تدابیر کو اختیار کرنے کے لئے ان رہنما خطوط کو عوام میں اور متعلقہ انتظامی عہدہ داروں تک پہنچایا جاتا ہے۔
سردست ملک میں زلزلے کی پیشگی وارننگ کے لئے کوئی مصدقہ نظام دستیاب نہیں ہے۔ اس کے علاوہ دنیا بھر میں کہیں بھی اس طرح کی سائنسی تکنیک موجود نہیں ہے جس میں زلزلے کے بارے میں قطعیت کے ساتھ اس کے مقام، وقت اور شدت کی پیش گوئی کی جاسکے۔
یہ جانکاری سائنس اور ٹکنالوجی، ارضیاتی سائنسی اور صحت وخاندانی بہبود کے مرکزی وزیر ڈاکٹر ہرش وردھن نے 12 مارچ 2021 کو لوک سبھا میں ایک تحریری جواب میں دی۔
...............................................................
ش ح،ع س، ع ر
U-3335
(Visitor Counter : 83
امور داخلہ کی وزارت
وزیراعظم نریندر مودی کی طرف سے اگنی پتھ اسکیم کے اعلان کے ضمن میں مرکزی وزارت داخلہ نے اس اسکیم کے تحت سی اے پی ایف اور آسام رائفلز میں تقرر کے لیے ان اگنی ویروں کو ترجیح دینے کا فیصلہ کیا ہے جن کی خدمات کو چار سال پورے ہو گئے ہیں
امور داخلہ کی وزرت نے اُن اگنی ویروں کو سی اے پی ایف اور آسام رائفلز نے تقرر کے لیے اس اسکیم کے تحت ترجیح دینے کا فیصلہ کیا ہےجن کے ان خدمات میں چار سال مکمل ہو گئے ہیں
وزارت داخلہ کے اس فیصلے کے ساتھ وزیراعظم نریندر مودی کی رہنمائی میں اگنی پتھ یوجنا کے تحت تربیت یافتہ جوان ملک کی خدمات اور سلامتی میں تعاون دے سکیں گے ، آج کے اس فیصلے پر مبنی ایک تفصیلی منصوبہ تیار کرنے کا کام شروع کر دیا گیا ہے
نئی دہلی،15 جون، 2022/ وزیراعظم نریندر مودی کی اعلان کردہ اگنی پتھ اسکیم کے ضمن میں مرکزی وزارت داخلہ نے ان اگنی ویروں کو سی اے پی ایف اور آسام رائفلز میں تقرر کے لیے اس اسکیم کے تحت ترجیح دی جائے گی جن کی خدمات کو چار سال مکمل ہو گئے ہیں۔
مرکزی وزیر داخلہ کے دفتر نے ٹوئیٹ پیغامات کے ذریعے کہا ہے کہ اگنی پتھ یوجنا نوجوانوں کے تابناک مستقبل کے لیے جناب نریندر مودی کا یہ فیصلہ دور اندیشی پر مبنی ہے اور خوش آئند ہے ۔ اس ضمن میں امور داخلہ کی وزارت نے اُن اگنی ویروں کو سی اے پی ایف اور آسام رائفلز کے تقرر میں ایک اسکیم کے تحت ترجیح دینے کا فیصلہ کیا ہے جن کے چار سال مکمل ہو گئے ہیں۔
مرکزی وزیر داخلہ کے دفتر نے بتایا کہ وزیراعظم جناب نریندر مودی کی رہنمائی میں وزارت داخلہ کے اس فیصلے کے ساتھ ہی اگنی پتھ یوجنا کے تحت تربیت یافتہ نوجوان ملک کی خدمات اور سکیورٹی میں تعاون دینے کے اہل ہوں گے۔ آج کے اس فیصلے کی بنیاد پر ایک تفصیلی منصوبہ تیار کرنے کا کام شروع کر دیا گیا ہے۔
۔۔۔
ش ح ۔ اس۔ ت ح ۔
U - 6520
(Visitor Counter : 96
وزارت خزانہ
جی ایس ٹی کونسل کے 42ویں اجلاس کی سفارشات
نئی دہلی ،5اکتوبر:جی ایس ٹی کونسل کا 42واں اجلاس آج ویڈیوکانفرنسنگ کے ذریعہ وزیرخزانہ اورکارپوریٹ امورکی وزیرمحترمہ نرملا سیتا رمن کی صدارت میں منعقد ہوا۔ اس اجلاس میں خزانہ اورکارپوریٹ امورکے مرکزی وزیرمملکت جناب انوراگ ٹھاکر کے علاوہ وزار ت مالیات کے ریاستوں اور مرکزکے زیرانتظام علاقوں کے وزراء اور وزارت مالیات اور ریاستوں ، مرکز کے زیرانتظام علاقوں کے سینیئرافسران بھی شرکت کی ۔
جی ایس ٹی کونسل نے مندرجہ ذیل سفارشات پیش کی ہیں :
- ریوینوکی کمی کو پوراکرنے کے لئے پانچ سال کی عبوری مدت سے آگے نقصان کی بھرپائی کو لاگوکرنے کی مدت جون ، 2022تک بڑھائی جائے گی آنے والے وقت میں اس کا جائزہ لیاجائے گا۔
- مرکز نے 21-2020کے دوران ریونیوکے ہرجانے کے طورپرریاستوں کو 20ہزارکروڑروپے جاری کرنے کی سفارش کی ہے ۔ وہیں 18-2017کے آئی جی ایس ٹی کے لئے قریب 25ہزارکروڑروپے کا معاوضہ اگلے ہفتے تک جاری کیاجائے گا۔
- ریٹرن فائلنگ کے سہولتوں میں اضافہ :جی ایس ٹی کانسل نے مارچ 2020 میں منعقداپنی 39ویں اجلاس میں حال میں چل رہے جی ایس ٹی آر-1/3بی منصوبے میں نئے ریٹرن سسٹم کی سہولتوں کو شامل کرنے کے لئے اضافے سے متعلق نظریہ رکھنے کی سفارش کی تھی تب سے اضافے سے متعلق مختلف جی ایس ٹی کامن پورٹل پردستیاب کرائے گئے ہیں ۔ تجارت کرنے میں آسانی کو بڑھانے اورتعمیری یامنظوری تجربے کو بہتربنانے کے مقصد سے کونسل نے جی ایس ٹی کے تحت ریٹرن فائلنگ کے لئے مستقبل کے روڈ میپ کو منظوری دی ہے ۔ ریٹرن فائلنگ کو آسان بنانے اور اس سلسلے میں ٹیکس دہندگان کے تعمیل کے بوجھ کو کافی کم کرنے کے لئے منظورشدہ فریم ورک اس طرح ہیں ، جیسے کہ ٹیکس دہند ہ اوراس کے سپلائرکے ذریعہ جی ایس ٹی آر-1کی تفصیلات کووقت پرپیش کرنا۔ اسے تفصیلات دکھانے کی اجازت دیکر ادائیگی کے لئے مقررہ تاریخ سے پہلے سبھی وسائل یعنی گھریلوسپلائی درآمدات اور ریورس چارج وغیرہ سے ان کے الیکٹرانک کریڈٹ بہی کھاتے میں دستیاب آئی ٹی سی کی جانکاری اور سسٹم کو آٹوپاپولیٹ ریٹرن  کے ذریعہ سے باصلاحیت بناتاہے ۔ جس میں ٹیکس دہندہ اوراس کے سبھی سپلائرز کے ذریعہ درج کیاگیاڈاٹاموجود ہو۔ دوسرے الفاظ میں اکیلے جی ایس ٹی آر-1اسٹیٹ منٹ کو داخل کرنا ہی کافی ہوگا۔ کیونکہ فارم جی ایس ٹی آر-3بی واپسی پورٹل پرخود تیارہوجائے گی ۔
نوٹ :جی ایس ٹی کونسل کے فیصلے کو آسانی سے سمجھنے کے لئے آسان زبان میں اس نوٹ میں پیش کیاگیاہے ۔اسی کو گزٹ نوٹیفکیشن کے ذریعہ سے اثردیاجائےگا۔جواکیلے قانون کا فورس ہوگا۔
الیکٹرانکس اور اطلاعات تکنالوجی کی وزارت
نئی دہلی کے الیکٹرانکس نکیتن میں سوچھتا ہی سیوا سرگرمیاں
الیکٹرانکس اور اطلاعاتی ٹیکنالوجی کی وزارت  نے 2 اکتوبر 2023 کو الیکٹرانکس نکیتن، ایم ای آئی ٹی وائی میں انتہائی جوش اور جذبے کے ساتھ خصوصی مہم  کا اہتمام کیا جس میں ایم ای آئی ٹی وائی ، اس کے خودمختار / منسلک دفاتر جیسےسی سی اے، آئی سی ای آر ٹی، ایس ٹی کیو سی، این آئی سی،یوآئی ڈی اے آئی، این آئی ای ایل آئی ٹی، ایس ٹی پی آئی، ای ار این ای ٹی انڈیا، این آئی ایکس آئی، این آئی سی ایس آئی، سی-ڈی اے سی، مائی –گو، این ای جی ڈی، ڈی آئی سی ، سی ایس سی اور دہلی اور این سی آر میں واقع سی آئی ایس ایف کے 400 سے زیادہ افسران /عہدیداران الیکٹرانکس نکیتن بلڈنگ میں صبح 7.30 بجے جمع ہوئے اور درج ذیل پروگرام میں حصہ لیا۔
- تمام شرکاء نے سوچھتا کا عہد لیا۔
- شرکاء کے فائدے کے لیے ای ویسٹ کے بارے میں بیداری پیدا کرنے اور اسے ٹھکانے لگانے پر ایک لیکچر کا اہتمام کیا گیا۔
- iii. حاضرین کو ایک بار استعمال ہونے والی پلاسٹک سے گریز کرنے اور کچرے کو ٹھکانے لگانے کے بارے میں معلومات فراہم کرنے کے لئے ایم ای آئی ٹی وائی کے عہدیداروں کے ذریعہ ایک نکڑ ناٹک پیش کیا گیا۔
- iv. حاضرین میں حب الوطنی اور صفائی کا جذبہ پیدا کرنے کے لیے لوک رقص کا انعقاد کیا گیا۔
- ایڈیشنل سکریٹری، سی ای او، یو آئی ڈی اے آئی اور دیگر افسران نے بلڈنگ کے احاطے میں شجرکاری کے پروگرام میں شرکت کی ۔
- vi. تمام شرکاء نے’’شرمدان‘‘ اور الیکٹرانکس نکیتن بلڈنگ سے پرگتی وہار ہاسٹل تک جھنڈے کے ساتھ ’’فٹ انڈیا رن‘‘میں حصہ لیا اور علاقے اور اس کے اردگرد کوڑے کو صاف کرنے کے لئے واپس آگئے۔
- واپسی پر تمام شرکاء نے سوچھتا کٹ آؤٹ کے ساتھ سیلفی لی۔
- سوچھتا ہی سیوا سے متعلق مختلف بینرز اور پوسٹر نمایاں طور پر آویزاں کئے گئے ۔
تقریب کے دوران تقریب کی تصاویر اور ویڈیوز لی گئیں اور اپ لوڈ کی گئیں۔ ایم ای آئی ٹی وائی اور اس کی تنظیموں کی طرف سے روزانہ کی بنیاد پر مرحلہ وار طریقے سے، پورے دفتر کے احاطے کے اندر/باہر اور ارد گرد صفائی ستھرائی کی سرگرمیوں کو بھی تیز کیا گیا۔ جو سرگرمیاں انجام دی گئیں وہ درج ذیل ہیں:-
- ایم ای آئی ٹی وائی اور اس کے اداروں کی پوری عمارت کے اندر اور اردگرد کی عام صفائی مرحلہ وار طریقے سے کی گئی۔
- عمارت کے احاطے کے اندر اور باہر کی مرمت اور دیکھ بھال کا کام ضرورت کے مطابق کیا گیا۔
- پرانی/غیر استعمال شدہ فائلوں/رجسٹروں کو ہٹانے اور پرانے/غیر استعمال شدہ/ناقابل مرمت فرنیچر اور دیگر اشیاء کو ہٹانے کا کام پوری عمارت میں مختلف ڈویژنوں کے ذریعے کیا گیا۔
- گھاس کاٹنے اور تراشنے اور کچرے کو ہٹانے کا کام انجام دیا گیا۔
- ایم ای آئی ٹی وائی اور اس کے اداروں کے دفاتر/عمارتوں کی صفائی ستھرائی کے لیے خصوصی مہم چلائی گئی۔
امور داخلہ کی وزارت
لاپتہ ہوئے بچوں اور غیر قانونی طور پر سرحد پار پہنچائے گئے افراد کو از سر نو ملانے میں ٹیکنا لوجی کے کردار پر این سی آر بی آڈیٹوریم ، نئی دلّی میں ورک شاپ کا اہتمام
نئی دہلی، 5 اگست / لا پتہ ہوئے بچوں اور غیر قانونی طور پر باہر لےجائے گئے افراد کو از سر نو ملانے میں ٹیکنا لوجی کیا کردار ادا کر سکتی ہے ، اس موضوع پر ایک ورک شاپ کا اہتمام آج وزارتِ داخلہ کے تحت جرائم ریکارڈ بیورو نے انڈین پولیس فاؤنڈیشن کے تعاون و اشتراک سے کیا ۔ انتظامی اصلاحات اور عوامی شکایات کے محکمے کے سکریٹری جناب کے وی ایاپن نے اس ورک شاپ کا افتتاح کیا ۔ انہوں نے دنیا بھر میں پولیس کے ذریعے بایو میٹرک کے افزوں استعمال کا خاکہ پیش کرتے ہوئے زور دے کر کہا کہ جدید ترین ٹیکنا لوجیوں کا استعمال پولیس کی تفتیش میں از حد معاون ہو سکتا ہے ۔ اس موقع پر کلیدی خطبہ آئی آئی ٹی کانپور کے پروفیسر نشچل ورما نے پیش کیا ۔ موصوف بایو میٹرکس ، مصنوعی طور پر خفیہ اطلاعات جمع کرنے اور مشین لرننگ کے شعبے میں ایک ممتاز اور مقتدر شخصیت ہیں ۔
ورک شاپ کے تحت قانون نافذ کرنے والی ایجنسیوں کے ذریعے افراد کی شناخت کے لئے بایو میٹرکس کے استعمال پر تبادلۂ خیال عمل میں آئے ۔ بایو میٹرکس کا استعمال قانون کے نفاذ میں کوئی نئی چیز نہیں ہے ۔ پہلے یہ موجودہ دور جیسی ترقی یافتہ حالت میں نہیں تھا ۔ کمپیوٹنگ اور الیکٹرانکس میں رونما ہوئی ترقی نے بڑے پیمانے پر بایو میٹرکس کے استعمال کو بڑھاوا دیا ہے اور اس کا استعمال تیز رفتاری سے نیز زیادہ محفوظ طریقے سے صحیح صحیح طور پر بروئے کار لانا ممکن ہو سکا ہے ۔ آج کی پیچیدہ دنیا میں بایو میٹرک کا استعمال ایک ضرورت بن چکا ہے ۔
این سی آر بی کے جوائنٹ ڈائرکٹر جناب وویک گوگیا نے بیورو کے مستقبل کے پروجیکٹوں کا خاکہ پیش کیا اور مہمان خصوصی اور مندوبین کا خیر مقدم کیا ۔ اپنے خیر مقدمی کلمات میں انہوں نے ، اُن تمام شواہد کی شناخت اور اس کی ضرورت کو اجاگر کیا ہے ، جن کی مدد سے مجرمانہ سرگرمیوں کے خلاف ٹھوس ثبوت فراہم ہو سکتے ہیں ۔ قانون نافذ کرنے والی ایجنسیوں کی اثر انگیزی بایو میٹرکس کے متعارف کرائے جانے کے ساتھ ہی کافی بڑھ گئی ہے ۔
اختتامی کلمات میں سی سی ٹی این ایس ، این سی آر بی کے جوائنٹ ڈائرکٹر جناب سنجے ماتھر نے سلامتی سے متعلق خدشات ، پائیداری اور نجی حقوق کے تحفظ ، جو ایک فرد کو حاصل ہوتے ہیں یعنی پرائیویسی کے سلسلے میں شبہات کاازالہ کیا ۔ انہوں نے کہاکہ خود کار طور پر چہرے کی شناخت کے نظام کے نفاذ میں ان امور کا لحاظ رکھا جاتا ہے ۔ انہوں نے یہ بھی بتایا کہ اے ایف آر ایس ، جو این سی آر بی کے تحت ہوگا ، وہ عامی ڈاٹا بیس کےطور پر بھی کام کرے گا ۔ اس کا دائرۂ کار سی سی ٹی این ایس کے تحت اعداد و شمار پر مبنی ہو گا اور یہ ہر طرح سے محفوظ ہو گا اور پبلک ڈومین میں نہیں ہو گا ۔ اے ایف آر ایس کی مدد سے تفیش کار افسر سی سی ٹی این ایس کے استعمال کا ایک حصہ بن سکے گا ۔

U. No. 3607
(Visitor Counter : 54
خلا ء کا محکمہ
مرکزی وزیر ڈاکٹر جتیندر سنگھ نے کہا ہے کہ بھارت مشترکہ تجربات اور مہارت حاصل کرنے کے لیے پلیٹ فارم تشکیل دے کر مزید ملکوں کے ساتھ خلائی تحقیق کے شعبے میں اشتراک اور تعاون سے متعلق تجاویز پر غور و خوض کر رہا ہے
نئی دہلی،02 دسمبر، 2021/سائنس و ٹکنالوجی کے وزیر مملکت ؛ ارضیاتی علوم کے وزیر مملکت  وزیر اعظم کے دفتر ، عملے ، عوامی شکایات، پنشن ، ایٹمی توانائی اور خلاء کے وزیر مملکت ڈاکٹر جتیندر سنگھ نے کہا ہے کہبھارت مشترکہ تجربات اور مہارت حاصل کرنے کے لیے پلیٹ فارم تشکیل دے کر مزید ملکوں کے ساتھ خلائی تحقیق کے شعبے میں اشتراک اور تعاون سے متعلق تجاویز پر غور و خوض کر رہا ہے۔
راجیہ سبھا میں آج ایک سوال کے تحریری جواب میں وزیر موصوف نے بتایا کہ سیٹلائٹ کی تعمیر ارضیاتی مشاہدے کے لیے سائنسی آلات کی تیاری خلائی سائنس اورسیاروں کی تلاش ، خلا ء میں اور آگے جانے والی ٹکنالوجی، سیٹیلائٹ کے اعداد و شمار کے لین دین ، انسان والی خلائی پرواز کی مدد ، خلاء کی صورتحال کے بارے میں جانکاری ، خلائی ٹکنالوجی کے استعمال میں صلاحیت سازی یہ کچھ خصوصی میدان ہیں جن میں مستقبل میں اشتراک اور تعاون ممکن ہیں۔
ڈاکٹر جتیندر سنگھ نے کہا کہ خلاء کے شعبے کی اصلاحات کے حصے کے طور پر بھارت کا نیشنل اسپیس پروموشن اینڈ آتھورائزیشن سینٹر کی تشکیل کی گئی ہے تاکہ خلائی سرگرمیوں میں پرائیویٹ شعبے میں مزید شراکت کو یقینی بنایا جا سکے ۔ انہوں نے کہا کہ اسرو جدید ٹکنالوجی تیار کرنے پر خاص طور پر غور کرے گی جس کے لیے وہ ٹکنالوجی کے تجرباتی مشن شروع کرے گی جو سیارچوں ، خلائی سائنس سے متعلق مشن ، انسان والی خلائی پروازوں کی اپنی نوعیت کے پہلے مشن ہیں۔ قومی مقاصد کو حاصل کرنے کو یقینی بنانے کے لیے نیو اسپیس انڈیا لمیٹڈ  کو سیٹیلائٹ، سیارچوں کو خلاء میں بھیجنے والے راکٹوں اور خدمات کو شروع کرنے کا کام سونپا گیا ہے۔
۔۔۔
ش ح ۔ اس۔ ت ح ۔
U –13663
(Visitor Counter : 85
وزارت دفاع
فضائیہ کے ٹھکانے نل پر پہنچنے کا پروگرام
نئیدہلی۔22؍اکتوبر۔اس سال بھارتی فضائیہ کی 86ویں سالگرہ منائی جارہی ہے، فضائیہ کے دن کی تقریبات کے حصے کے طور پر فضائی اسٹیشن ’نل‘ نے رسائی کا ایک پروگرام ’’وایو سینا پردرشنی ‘‘ کا انعقاد کیا ۔ یہ پروگرام عام لوگوں کیلئے 21اکتوبر 2018 سے منعقد کیا جارہا ہے۔
بیکانیر کے اندر اور باہر سے تعلق رکھنے والے تقریباً ڈیڑھ لاکھ افراد نے 21 اکتوبر 2018 کو اس پروگرام میں شرکت کی جس میں شہری ، مسلح فوج کا عملہ ، نیم فوجی دستے اور مختلف اسکولوں / کالجوں کے تقریباً 12 ہزار بچے بھی شامل ہیں۔ اس میں لوگوں نے بڑی تعداد میں شرکت کی۔ یہ لوگ سوریہ کرن ایروبیٹک ٹیم ، آکاش گنگا اسکائی ڈائیونگ ٹیم ، ائروارئرڈرل ٹیم اور فضائیہ کے بینڈ کے ذریعے اس کے فن کا مظاہرہ دیکھ کر بیحد خوش ہوئے۔
تشہیر سے متعلق ایک اسٹال بھی قائم کیا گیا ہے تاکہ نوجوانوں اور بچوں میں بھارتی فضائیہ کی خدمات کو ملازمت کے طور پر منتخب کرنے کیلئے جذبہ پیدا کیا جائے۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5413
(Visitor Counter : 61
وزارت دفاع
ایس – 400 ٹریّمف میزائل سسٹم
نئی دہلی، 3/دسمبر 2021 ۔ دفاع کے وزیر مملکت جناب اجے بھٹ نے آج لوک سبھا میں ایک تحریری جواب میں جناب اسد الدین اویسی کو بتایا کہ 5 اکتوبر 2018 کو ایس – 400 سسٹم کی روس سے ڈیلیوری کے لئے ایک کانٹریکٹ پر دستخط کئے گئے ہیں۔
حکومت ان سبھی پیش رفت سے آگاہ ہے جن کا اثر دفاعی ساز و سامان کی خرید پر پڑسکتا ہے۔ حکومت ممکنہ خطرات، آپریشنل اور تکنیکی پہلوؤں کی بنیاد پر آزادانہ فیصلے کرتی ہے، تاکہ سکیورٹی سے متعلق سبھی طرح کے خطرات کے ازالے کے لئے مسلح افواج کو تیار رکھا جاسکے۔ ایس – 400 سسٹم کی ڈیلیوری اس کے لئے کئے گئے معاہدے میں مذکور ٹائم لائن کے مطابق ہوگی۔
ایس – 400 میزائل ایک بڑے علاقے کو مسلسل اور مؤثر ایئر ڈیفنس سسٹم دستیاب کرانے کے لئے اپنی آپریشنل صلاحیت کے اعتبار سے ایک مضبوط نظام ہے ۔ اس نظام کو شامل کئے جانے سے ملک کی ایئر ڈیفنس صلاحیت میں قابل ذکر اضافہ ہوگا۔